पाएं अपने शहर की ताज़ा ख़बरें और फ्री ई-पेपरडाउनलोड करें
गांजा बेचने व तस्करी करने के आरोप में पुलिस ने चार लोगों को गिरफ्तार कर जेल भेज दिया है। इनके पास से 16 किलो गांजा बरामद हुआ है। आरोपियों के खिलाफ नारकोटिक्स एक्ट के तहत अपराध दर्ज किया है। यह कार्रवाई पटेवा व सरायपाली क्षेत्र में हुई है। तस्करी में प्रयुक्त कार को पुलिस ने बरामद भी कर लिया है।
पटेवा थाना प्रभारी कुमारी चंद्राकर ने बताया कि संदिग्ध वाहन की चेकिंग पर एनएच-53 रोड रायतुम चौक टुरीडीह रवाना हुए थे, उसी समय सूचना मिली कि एक कार ओडिशा की ओर से गांजा लेकर पटेवा की ओर आ रही है। टीम एनएच-53 बस स्टैंड के पास वाहन चेकिंग के शुरु कर दी। पिथौरा की ओर से आ रही कार क्रमांक एमपी 18 बी 689 के चालक ने सामने पुलिस को देखकर डर गए और कार को पीछे कर भागने का प्रयास किए।
बेच रहे थे गांजा, ग्राहक का इंतजार करते पकड़ाए
सरायपाली पुलिस ने ग्राम खैरमाल में नवीन बुड़ेक पिता युधिष्ठिर बुड़ेक (30), पीताम्बर बुड़ेक पिता युधिष्ठिर बुड़ेक (26) एवं बसंत सिदार पिता लक्ष्मण सिदार (30) को गिरफ्तार किया है। पुलिस ने इनके पास से एक सफेद बोरी में 4 किलो 900 ग्राम गांजा बारामद किया है। जब्त गांजे की कीमत 49 हजार रुपए आंकी गई है। पूछताछ के दौरान आरोपियों ने बताया कि ओडिशा से गांजा लेकर उसे बेचने के लिए रखे थे। मंगलवार शाम को इसे लेने के लिए घर के बाहर ग्राहक का इंतजार कर रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn